ՏԵՂԵԿԱՆՔ-ՀԻՄՆԱՎՈՐՈՒՄ
«Հայաստանի Հանրապետության կառավարության 2026 թվականի հունիսի 4-ի          N 774-Ն որոշման մեջ փոփոխություններ կատարելու մասին» Կառավարության որոշման նախագծի վերաբերյալ

1. Անհրաժեշտությունը
Որոշման նախագծի ընդունումը պայմանավորված է կենտրոնական բժշկական հանձնաժողովի կազմում բժիշկ մասնագետի փոփոխության, ինչպես նաև մեկ ակնաբույժ մասնագետի մասնակցությունը հանձնաժողովի կազմում դադարեցնելու անհրաժեշտությամբ:
2. Ընթացիկ իրավիճակը և խնդիրները 

ՀՀ կառավարության 04.06.2025թ. N 774-Ն որոշմամբ հաստատվել է կենտրոնական բժշկական հանձնաժողովի անհատական կազմը, որում ընդգրկված թերապևտ Սևան Զորկինի Իրիցյանը ՀՀ առողջապահության ն ախարարի N ԱԱ/02.2/19513-2026 գրության համաձայն՝ աշխատանքային ծանրաբեռնվածությունից ելնելով չի կարող մասնակցել կենտրոնական բժշկական հանձնաժողովի նիստերին, որի կապակցությամբ անհրաժեշտություն է առաջացել նրա փոխարեն հանձնաժողովի կազմում ընգրկել «Թիվ 2 բուժմիավորում» ՓԲԸ-ի բժիշկ Ռուբեն Ռաֆիկի Գրիգորյանին: Նույն խնդիրն առկա է նաև ակնաբույժ Ռուբեն Արամայիսի Պողոսյանի պարագայում, միաժամանակ նրան այլ մասնագետով փոխարինելու անհրաժեշտությունը բացակայում է:
3. Կարգավորման նպատակը և բնույթը

Որոշման նախագծով նախատեսվում է կենտրոնական բժշկական հանձնաժողովի կազմում ընդգրկված թերապևտ Սևակ Զորկինի Իրիցյանի փոխարեն հանձնաժողովի կազմում ընդգրկել «Թիվ 2 բուժմիավորում» ՓԲԸ-ի բժիշկ Ռուբեն Ռաֆիկի Գրիգորյանին, իսկ ակնաբույժ Ռուբեն Արամայիսի Պողոսյանին հանել հանձնաժողովի կազմից: 

4. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում ու ծախսերում սպասվելիք փոփոխությունները

Որոշման նախագծի ընդունումը 2026 թվականի պետական բյուջեում լրացուցիչ ֆինանսական միջոցների անհրաժեշտության և պետական բյուջեի եկամուտներում ու ծախսերում փոփոխությունների չի հանգեցնում:

5. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ   


Որոշման նախագիծը կապված է ՀՀ կառավարության 2021-2026թթ. ծրագրի «1.3 Պաշտպանության ոլորտ. Զինված ուժերի բարեփոխումներ» բաժնի հինգերորդ պարբերության հետ, ի դեմս՝ Կառավարությունը Զինված ուժերի մարտունակության վերականգնումն իրագործելու է ապագային միտված առաջանցիկ տեսլականով՝ հայկական բանակի լավագույն ավանդույթներն ու ձեռքբերումները պահպանելով հանդերձ, կառուցել ապագայի բանակ, Զինված ուժերի կիրառման արդյունավետության բարձրացմանը զուգահեռ լուծելով նաև անձնակազմի համալրման և մարդկային ռեսուրսների զարգացման խնդիրները:

